Rikunarita-ORG/Wikinium huggingface dataset:
# Izm

| Izm |
| --- |
|  |
|  |
| Tasnsartut |
|  |
| Asmil | Mammalia |
| Anmala | Carnivora |
| Tawja | Felidae |
| Anaw | Panthera
 |
| Tawsit  | **Panthera leo** Linnaeus, 1758
 |
|  |
| Taẓuni tarakalt |
| ,  d  |
| Umlan imatayn |
| Tadist | 108 ass |
| Aɣbalu agjdan n tiram | Ungulata |
| Tasakayt | 1,65 kilugram, 188 kilugram d 126 kilugram |
| Afud n wazuk n wɣẓaẓ | 112 |

**Izm** (ism n twssna: Panthera leo) iga yan wanaw n imudar iṭṭfn awkfis zɣ tawja n imucan. Tawtmt n izm tga \*\*tizmt\*\*, arraw ns iga \*\*iwizm\*\*. Argaz bahra ittwassann s uzaɣur ns imqqurn, iṭṭaf yan wazn ar ittgawar ɣ kran timnaḍin nna ɣ illa, ar ittawḍ zɣ 145 ar 180 kg i izmawn n Asya ar uggar n 225 kg i izmawn n Ifriqya. Kran izmawn drusn bahra zmrn ad zwarn 300 kg s kra. Yan wargaz imɣurn ar itetta 7 kg n tifiyi kraygat ass, tawtmt ar tetta 5 kg. Izm iga lḥayawan ar ittidirn ɣ trbatin timqqranin n tawja, ur igi zund imucan yaḍnin. Tudrt ns ɣ lxla ar ttgawar gr 7 d 12 isggasn i wargaz, 14 ar 20 isggasn i twtmt, walaynni ar ittawḍ uggar n 30 isggasn ɣ lḥbs.

Argaz n izm ur da itṭṭaf abla tikkal, ntta ayd ittasin ad imnaɣ d imkcrn n wakal d kra n umihi i trbiɛt. Izm ar isɣuyyu. Ur sul llin abla gr 16 500 d 30 000 n izmawn ɣ tagant n Ifriqya, bḍan f sin ljns imẓẓiyn, d ɣir 300 ɣ ugrtl anamur n Gir Forest (ɣ ugafa ataram n Lhind). Ar as ttinin "agllid n lḥayawanat" acku azaɣur ns ar t ittarra ad iga zund tafukt, nna igan "tagllidt n itran". Gr 1993 d 2017, imẓẓi uṭṭun ns s 43%..

## Anawn n izmawn

* Agrzam n Waṭlas

## Tisaɣulin

*Amnni ad iga amud, imẓẓiy sul. Aws i Wikipidya s usnfl nns, tssimɣurt t.*
# Amzruy

**Amzruy** ( zeɣ tagrikt : ἱστορία, *istorya*, nna dar illa unamk n *"usaggu, tussna nna d ikkan asaggu"* ) iga tiɣri n mad izrin ɣmk-lli s illa ɣ warratn ittyaran. Imzzutn izrin urta llin warratn ar as nttini azrmzruy. iga ula yat tguri taranẓart ikkan d imzzutn izrin altu d tmkttit, tanazuft, agru, asuds, d usmnid n inɣmisn f imzzutn ad. Imrzutn lli ittaran f umzruy ar asn ntini imsnzruyn. S yat tɣarast yaḍni; iga Amzruy s yat tklit tazrawt d tirra n ɣaylli ijran nɣ-d ɣaylli izrin. Ar daɣ nttini amzruy i ɣaylli izrin s yixf nns.

**Amzruy** iẓḍar ula ad iɛnu iẓli akadiman nna issmrasn allas ḥma ad iɣr d ad isfsi kra n tagzzumt n imzzutn izrin, d ad iẓli s yan unamk amsɣaru anawn n usrag d tusurin nna tn iẓlayn. idḥina ar tmsgdaln imsnzruyn f ugama n umzruy d ubɣir nns s umḍkar f tɣri n uẓli izd nttat ad igan awttas s ixf nns nɣd zund tɣarast nna yekkan "amnad" f imukrisn imilann.

Tallasin izdin d kra n tussna iẓlin, mac ur darsnt isagmn ibrranin (zun d tinfusin f ugllid artr), ar ttwasmilnt zun d akkusu n tussna nɣd tinfusin, acku ur darsn illi "usuggu arawsan" lli s isɣawsa uẓli n umzruy. Hirudutus, iga yan umsnzruy agrik zeɣ tasut tiss 5 dat n talalit n ɛisa ittwyassann ɣ unziɣ utrim ma s iga "babas n umzruy", d tusididis lli igan atrar nns, iwsn ɣ usbddi n tɣri tatrart n umzruy n ufgan. Ar ukan sul ttiyɣran idlisn nnsn s ɣassad, d umzaray illan ger hiruduts lli ibddn f tussna d tusididis lli ibddn f usrdas iga ukan sul tanqḍt n umzaray nɣ tamyadast ɣ warratn n umzruy itrarn. Ɣ tazit n usammr, yat tmzrayt, tin isggasn n tfsut d umwan ttiyssan ma s tga zeɣ 722 dat talalit n ɛisa mqqar d ɣar iḍṛiṣn zeɣ tasut tiss 2 ka d sul iɣaman.

Iḍsn izaykutn iwsn ɣ usyafa n mnnaw ifasrn n ugama n umzruy lli ittwasnfln kra s ad zraynt tsutin d ar ukan sul ittwasnfl s ɣassad. tiɣri tatrart n umzruy tga txatart, d tuma taɣri n timnaḍin iẓlin d tiɣri n kra n tmrnant nɣ ifrdisn isgumann n usaggu amzray. Iggut ma ɣ ad ittuyɣra umzruy zund tafult ɣ usgmi amzwaru d usinan, d tiɣri takadimit n umzruy tga yan iẓli imqquren ɣ tɣuriwin tisdawanin.

## Ammak

llan sin n imukrisn ɣ wammak n amzruy :

* Mamnk ar iskar Anmzruy arzzu-nns.

* Mamnk ar-ittara anmzruy umzruy.

## Tisaɣulin